CELEX: 52010PC0181
Language: et
Date: 2010-04-26
Title: Ettepanek Nõukogu otsus millega lõpetatakse AKV–EÜ koostöölepingu artikli 96 kohane nõupidamine Madagaskari Vabariigiga

|

52010PC0181

 Ettepanek Nõukogu otsus millega lõpetatakse AKV–EÜ koostöölepingu artikli 96 kohane nõupidamine Madagaskari Vabariigiga  /* KOM/2010/0181 lõplik - NLE 2010/0096 */  

	[pic] | EUROOPA KOMISJON |Brüssel 26.4.2010KOM(2010)181 lõplik2010/0096 (NLE)EttepanekNÕUKOGU OTSUSmillega lõpetatakse AKV–EÜ koostöölepingu artikli 96 kohane nõupidamine Madagaskari VabariigigaSELETUSKIRIPärast võimu vägivaldset üleminekut Madagaskaril 17. märtsil 2009 kuulutati Andry Rajoelina üleminekuvalitsuse presidendiks.Kuna võimu vägivaldne üleminek kujutab endast AKV–EÜ koostöölepingu (edaspidi „Cotonou leping”) artiklis 9 sätestatud oluliste lepinguosade raskekujulist rikkumist, saatsid nõukogu ja komisjon 9. juunil 2009 Madagaskari üleminekuvalitsusele kutse lepingu artikli 96 kohaseks nõupidamiseks.Nimetatud nõupidamise raames 6. juulil 2009 peetud avakohtumisel Brüsselis ei esitanud Madagaskari esindajad ELile ühtegi rahuldavat ettepanekut.Soovides pidada avatud dialoogi ning arvestades igati Madagaskari keerulist poliitilist olukorda, tegi Euroopa Liit ettepaneku jätta nõupidamine avatuks, et kutsuda üleminekuvalitsust jätkama läbirääkimisi Madagaskari poliitiliste jõududega Aafrika Liidu, Lõuna-Aafrika Arenguühenduse, Rahvusvahelisest Frankofoonia Organisatsiooni ja ÜRO esindajatest koosneva ühise vahendusrühma egiidi all, et saavutada kõiki pooli rahuldav kokkulepe, mis võimaldaks põhiseadusliku korra taastada.Madagaskaril tegutseva ühise vahendusrühma volituste raames ja pärast president Chissano määramist vahendusrühma juhiks Lõuna-Aafrika Arenguühenduse tippkohtumisel juunis 2009, kirjutasid poliitiliste jõudude neli liidrit Maputos 9. augustil 2009 alla nii Maputo poliitilisele kokkuleppele ja üleminekuhartale kui ka muudele kokkulepetele, millega nähakse ette instutsioonide loomine üleminekuprotsessi juhtimiseks ning presidendi- ja parlamendivalimiste korraldamiseks viieteistkümne kuu jooksul. Nendele kokkulepetele, mis tuleb rakendada 30 päeva jooksul pärast üleminekuinstitutsioonide juhtivkohtade ühehäälset täitmist, lisati Madagaskari üleminekuharta lisaakt, millele poliitiliste jõudude neli liidrit kirjutasid alla 6. novembril 2009 Addis Abebas.Olenemata paljudest jõupingutustest, mida vahendamise töörühm on viimaste kuude jooksul rahvusvahelise üldsuse toetusel teinud, ja Aafrika Liidu komisjoni presidendi viimasest erakorralisest kavast ei ole poliitilised jõud nõustunud Maputos ja Addis Abebas nende enda poolt allakirjutatud üleminekuprotsessi rakendama. Andry Rajoelina on hoopis alustanud ühepoolset üleminekuprotsessi, sealhulgas nimetanud ametisse peaministri ja valitsuse ning valmistanud ette valimised 2010. aasta maiks. Selline teguviis seab kahtluse alla Maputo kokkuleppe ja Addis Abeba harta mõtte ja sisu.Euroopa Liit ei saa minna kaasa sellise ühepoolse üleminekukavaga, mis ei sobi praeguse kriisi lahendamiseks, kuna see ei ole jätkusuutlik ega võimalda Madagaskari põhiseaduslikku korda taastada.Seepärast teeb komisjon järgmise ettepaneku:-  lõpetada Cotonou lepingu artiklite 9 ja 96 kohane nõupidamine Madagaskari üleminekuvalitsusega ja teatada Madagaskari ametiasutustele sobivatest meetmetest seoses ühenduse toetustega Madagaskariga tehtavaks koostööks. Need meetmed ei mõjuta tegevusi, mida võidakse ette võtta põhiseadusliku korra taastamise soodustamiseks, ega ka humanitaarabi või otsest abi elanikkonnale ning nendes on arvesse võetud juba teostatavate meetmete rakendamiseks sõlmitud lepingute õiguskindlust;-  kui lähiajal peaks olukord positiivses suunas arenema ja saavutatama Madagaskari kõiki pooli rahuldav kokkulepe üleminekuprotsessi kohta, on Euroopa Liidul õigus võtta meetmeid seoses selle protsessiga.2010/0096 (NLE)EttepanekNÕUKOGU OTSUSmillega lõpetatakse AKV–EÜ koostöölepingu artikli 96 kohane nõupidamine Madagaskari VabariigigaEUROOPA LIIDU NÕUKOGU,võttes arvesse Euroopa Liidu toimimise lepingut, eriti selle artikli 218 lõiget 2,võttes arvesse 23. juunil 2000 Cotonous alla kirjutatud AKV–EÜ koostöölepingut[1] (edaspidi „Cotonou leping”), mis vaadati läbi 25. juunil 2005 Luxembourgis,[2] eriti selle lepingu artiklit 96,võttes arvesse nõukogus kokku tulnud liikmesriikide valitsuste esindajate sisekokkulepet Cotonou lepingu rakendamiseks võetavate meetmete ja järgitavate menetluste kohta,[3] eriti selle artiklit 3,võttes arvesse komisjoni ettepanekutning arvestades järgmist:1.  Cotonou lepingu artiklis 9 sätestatud olulisi lepinguosi on rikutud.2.  Tuginedes Cotonou lepingu artiklile 96, alustati 6. juulil 2009 nõupidamist Madagaskari Vabariigiga Aafrika, Kariibi mere ja Vaikse ookeani piirkonna riikide rühma esindajate juuresolekul. Ametisoleva üleminekuvalitsuse esindajad ei pakkunud nõupidamise käigus välja ühtegi rahuldavat lahendust.3.  Euroopa Liit tegi ettepaneku jätta nõupidamine avatuks, et kutsuda üleminekuvalitsust jätkama läbirääkimisi Madagaskari poliitiliste jõududega vahendamise töörühma egiidi all, et saavutada kõiki pooli rahuldav kokkulepe.4.  President Chissano juhtimisel tegutseva vahendamise töörühma egiidi all kirjutasid Madagaskari poliitiliste jõudude liidrid Maputos 9. augustil 2009 alla kokkulepetele, millega nähakse ette institutsioonide loomine üleminekuprotsessi juhtimiseks ning presidendi- ja parlamendivalimiste korraldamiseks viieteistkümne kuu jooksul. Nendele kokkulepetele lisati Madagaskari üleminekuharta lisaakt, millele kirjutati alla 6. novembril 2009 Addis Abebas.5.  Sellest ajast saadik ei ole neli poliitilist jõudu suutnud saavutada kompromissi kokkulepete rakendamiseks. Ametisolev üleminekuvalitsus on hoopis alustanud ühepoolset üleminekuprotsessi, sealhulgas nimetanud ametisse peaministri ja valitsuse ning valmistanud ette valimised 2010. aasta maiks. Selline teguviis seab kahtluse alla Maputo kokkuleppe ja Addis Abeba harta mõtte ja sisu.6.  Seepärast tuleks Cotonou lepingu artikli 96 kohane nõupidamine lõpetada ja võtta sobivad meetmed,ON TEINUD JÄRGMISE OTSUSE:Artikkel 1Cotonou lepingu artikli 96 kohane nõupidamine Madagaskari Vabariigiga lõpetatakse.Artikkel 2Lisas esitatud kirjas loetletud meetmed võetakse vastu Cotonou lepingu artikli 96 lõike 2 punktis c osutatud sobivate meetmetena.Artikkel 3Käesolev otsus jõustub selle vastuvõtmise päeval. See avaldatakse Euroopa Liidu Teatajas .Otsus jääb jõusse 12 kuuks. Seda vaadatakse korrapäraselt läbi.Brüssel,Nõukogu nimeleesistujaLISAKirja kavandLugupeetud üleminekuvalitsuse president.Euroopa Liit peab väga tähtsaks 23. juunil 2000 Cotonous allakirjutatud ja 25. juunil 2005 Luxembourgis läbi vaadatud AKV–EÜ koostöölepingu (edaspidi „Cotonou leping”) artiklis 9 sätestatud olulisi lepinguosi, mis käsitlevad inimõiguste ning demokraatlike ja õigusriigi põhimõtete järgimist, millele AKV–EÜ partnerlus on rajatud.Seda arvestades reageeris Euroopa Liit kohe Madagaskaril 17. märtsil 2009 toimunud võimu vägivaldsele üleminekule ja leidis, et üleminek kujutab endast Cotonou lepingu artiklis 9 sätestatud oluliste lepinguosade raskekujulist rikkumist.Tuginedes lepingu artiklile 96, alustas Euroopa Liit võimu haaranud isikutega poliitilist dialoogi, millest sai alguse nõupidamine eesmärgiga hinnata olukorda ja leida võimalikke lahendusi. Nimetatud nõupidamise raames 6. juulil 2009 peetud avakohtumisel Brüsselis ei esitanud Madagaskari esindajad ELile ühtegi rahuldavat ettepanekut.Soovides pidada avatud dialoogi ning arvestades igati Madagaskari keerulist poliitilist olukorda, tegi Euroopa Liit ettepaneku jätta nõupidamine avatuks, et kutsuda üleminekuvalitsust jätkama läbirääkimisi Madagaskari poliitiliste jõududega Aafrika Liidu, Lõuna-Aafrika Arenguühenduse, Rahvusvahelise Frankofoonia Organisatsiooni ja ÜRO esindajatest koosneva ühise vahendusrühma egiidi all, et saavutada kõiki pooli rahuldav kokkulepe, mis võimaldaks põhiseadusliku korra taastada.Madagaskaril vahendamisega tegeleva töörühma volituste raames ja pärast president Chissano määramist töörühma juhiks Lõuna-Aafrika Arenguühenduse tippkohtumisel juunis 2009, kirjutasid poliitiliste jõudude neli liidrit Maputos 9. augustil 2009 alla nii Maputo poliitilisele kokkuleppele ja üleminekuhartale kui ka muudele kokkulepetele, millega nähakse ette instutsioonide loomine üleminekuprotsessi juhtimiseks ning presidendi- ja parlamendivalimiste korraldamiseks viieteistkümne kuu jooksul. Nendele kokkulepetele, mis tuli rakendada 30 päeva jooksul pärast üleminekuinstitutsioonide juhtivkohtade ühehäälset täitmist, lisati Madagaskari üleminekuharta lisaakt, millele poliitiliste jõudude neli liidrit kirjutasid alla 6. novembril 2009 Addis Abebas.Olenemata paljudest jõupingutustest, mida vahendamise töörühm on viimaste kuude jooksul rahvusvahelise üldsuse toetusel teinud, ja Aafrika Liidu komisjoni presidendi viimasest erakorralisest kavast ei ole poliitilised jõud nõustunud Maputos ja Addis Abebas nende enda poolt allakirjutatud üleminekuprotsessi rakendama. Andry Rajoelina on hoopis alustanud ühepoolset üleminekuprotsessi, sealhulgas nimetanud ametisse peaministri ja valitsuse ning valmistanud ette valimised 2010. aasta maiks. Selline teguviis seab kahtluse alla Maputo kokkuleppe ja Addis Abeba harta mõtte ja sisu.Eelnevat arvestades otsustas Euroopa Liit lõpetada nõupidamise ning võtta Cotonou lepingu artikli 96 lõike 2 punkti c alusel vastu järgmised sobivad meetmed.-  Humanitaar- ja hädaabi antakse edasi.-  9. ja 10. EAFi siseriiklikes sihtprogrammides ettenähtud eelarvetoetuse andmine peatatakse.-  9. EAFi käimasolevate projektide ja programmide täitmist jätkatakse, välja arvatud otseselt valitsuse ja tema hallatavate asutustega seotud meetmed ja maksed. Kehtivate lepingute muudatused vaadatakse ükshaaval läbi. Uute lepingute sõlmimine peatatakse.-  10. EAFi siseriiklike sihtprogrammide rakendamine peatatakse.-  Euroopa Komisjon võib rakendada teatavaid projekte ja programme otse elanikkonna toetamiseks.-  Iga piirkondlikku projekti hinnatakse eraldi.-  Euroopa Komisjon jätab endale õiguse võtta viivitamata osaliselt või täielikult üle EAFi riikliku eelarvevahendite käsutaja kohustused.-  Euroopa Liit jälgib tähelepanelikult sündmuste arengut Madagaskaril ning võib vajaduse korral toetada kriisile kõiki pooli rahuldava poliitilise lahenduse leidmist,-  Cotonou lepingu artiklis 8 sätestatud poliitilist dialoogi jätkatakse ning võimaluse korral juhib seda Madagaskari rahvusvaheline kontaktrühm. Dialoogi võib tugevdada, kui saavutatakse kõiki pooli rahuldav kokkulepe põhiseadusliku korra taastamise kohta. Euroopa Liit jälgib tähelepanelikult sündmuste arengut Madagaskaril ning võib vajaduse korral toetada kriisile kõiki pooli rahuldava poliitilise lahenduse leidmist.Need meetmed võetakse esialgu vastu kaheteistkümneks kuuks.Euroopa Liit jätab endale õiguse eespool nimetatud meetmed läbi vaadata ja neid muuta, et võtta arvesse nii positiivseid kui ka negatiivseid muutusi Madagaskari olukorras.LugupidamisegaEuroopa Liidu nimelkomisjon José Manuel BARROSO | nõukogu |[1] EÜT L 317, 15.12.2000, lk 3.[2] ELT L 287, 28.10.2005, lk 4.[3] EÜT L 317, 15.12.2000, lk 376, mida on muudetud ELT-ga L 247, 9.9.2006, lk 48.